open-index/open-wikipedia-markdown huggingface dataset:
نصیر الدین محمود چراغ دہلوی

**خواجہ نصیر الدین محمود چراغ** یا **چراغ دہلوی** (پیدائش: 1274ء— 13 ستمبر 1356ء) سلسلہ عالیہ چشتیہ کے ممتاز صوفی بزرگ ہیں جنھیں چراغِ سلسلۂ چشت کہا جاتا ہے۔آپ نویں امام حضرت محمد تقی علیہ السلام کی نسل سے تعلق رکھتے ہیں۔

## نام و نسب
نصیر الدین چراغ اودھ میں پیدا ہوئے۔ والد کا نام **شیخ یحیی** تھا۔ آپ کے دادا **شیخ عبد اللطیف فاروقی **لاہوری (آپ خلیفہ اعظم و جانشین خواجہ نظام الدین اولیاء تھے) سب سے پہلے ہندوستان آئے اور کچھ عرصہ لاہور میں قیام کے بعد اودھ میں مستقل سکونت اختیار کر لی۔ یہیں فیض آباد میں **نصیر الدین محمود چراغ دہلوی** کی پیدائش ہوئی۔ آپ ابھی نو برس کے تھے کہ والد بزرگوار انتقال فرما گئے۔

## تعلیم و تربیت
آپ کی والدہ نے دینی تعلیم کے لیے آپ کو **عبد الکریم شیروانی** کے پاس بٹھایا۔ ان کی وفات کے بعد آپ **افتخار الدین گیلانی** کے حلقہ درس میں شامل ہو گئے اور ان سے علوم ظاہری حاصل کیے۔
## بیعت و خلافت
چالیس برس کی عمر میں پیر و مرشد کی تلاش میں نکلے۔ دہلی پہنچ کر نظام الدین اولیاء کے دست حق پرست پر بیعت کی۔ شیخ و مربی نے اپنے ہونہار مرید کو علوم باطنی سے نوازا اور جب آپ کو شرعی احکام کی سختی کے ساتھ پابندی فرماتے دیکھا تو خلعت خلافت سے نوازا۔ محبوب الہی نے آپ کو **چراغ دہلی** کے خطاب سے بھی نوازا۔
## زہد و تقوی
**چراغ دہلوی** اکثر روزے سے رہتے۔ قوالی کو خلاف سنت قرار دیتے۔ سیر الاولیاء کے مصنف لکھتے ہیں کہ مجھے **شیخ نصیر الدین چراغ دہلوی** کی مجلس سے وہی خوشبو آتی جس طرح کی خوشبو محبوب الہی کی مجلس سے آتی تھی۔

## ولایت و قطبیت
شیخ طریقت **سُلطان المشائخ، محبوبِ الٰہی خواجہ سیّد محمد [[نظام الدین اولیاء]]** کی وفات کے بعد دہلی کی ولایت و قطبیت آپ کو منتقل کی گئی۔

## وفات و تدفین
نصیر الدین چراغ کا وصال - 18رمضان 757ھ بمطابق 1356ء کو دہلی میں ہوا، جب آپ کے وصال کا وقت قریب آیا تو شیخ رکن الدین کو فرمایا:

چنانچہ مریدین نے ایسا ہی کیا۔آپ کا مزار دہلی کی ایک بستی **چراغ دہلی** میں مرجع خلائق ہے۔

## مشہور خلفاء

* سید محمد گیسو دراز
* شیخ کمال الدین
* میر سید محمد ابن جعفر مکی
* سید جلال الدین مخدوم جہانیاں جہاں گشت
* حضرت مولانا خواجگی کالپوی
* اوچی احمد تھانیسری

## مزید دیکھیے

* سلسلہ چشتیہ
* تصوف
* مودودچشتی
* خواجہ ولی
* معین الدین چشتی
* **[[برصغیر کی یادگاروں پر فارسی کتبے (کتاب)|برصغیر کی یادگاروں پر فارسی کتبے]]**

## حوالہ جات

## بیرونی روابط

* ''Hazrat Nasir Uddin Mahmud Chiragh Dehlavi'' Homepage
* ''Hazrat NasirudDin Mahmud''، 'Raushan Chiragh-i-Dihli'، Biography and Dargah details۔

زمرہ:1274ء کی پیدائشیں
زمرہ:1356ء کی وفیات
زمرہ:بنگلہ دیش میں اسلام
زمرہ:بھارت میں اسلام
زمرہ:پاکستان میں اسلام
زمرہ:دہلی کی شخصیات
زمرہ:فارسی زبان کے شعرا
زمرہ:ہندوستانی صوفی اولیا
زمرہ:چشتیہ
زمرہ:تیرہویں صدی کے ہندوستانی مسلمان
زمرہ:تیرہویں صدی کے ہندوستانی شعرا
زمرہ:چودہویں صدی کے ہندوستانی شعرا
زمرہ:چشتی شخصیات
زمرہ:بھارت کے سنی علما
زمرہ:بھارتی سنی مسلمان
زمرہ:بھارت میں صوفی مزارات
ایرانی اخروٹ

تصغیر|''Juglans regia''
**اخروٹ** یا **اخروٹ ایرانی** (علمی نام: *Juglans regia*) اخروٹ Juglandaceae خاندان سے ايک درخت ہے
جس کی کاشت ایشیا اور يورپ میں ہوتی ہے اور موجودہ زمانے ميں دنیا میں سب سے کاشت ہونے والا درخت ہے۔ اس کی لمبائی45میٹر ہوتی ہے۔ جنگلی درخت کاشت ہونے والے درخت سے لمبی اور پتلی ہوتي ہے۔ اخروٹ ایراني اپریل سے مئی تک کھلتا ہے۔ اس کا پھل آسانی طور پر اخروٹ کے نام سے مشہور ہے یہ درخت بہت سے طبیعی مواد اسید لینولئیک، گالیک اسید، الاجیک اسید، β-Carotene، حیاتین ج، حیاتین بی - 3، بی - 5، بی - 6، حیاتین اي، ٹریس عناصر پوٹاشیم، فاسفورس اور میگنیشیم ، Juglone، كيرسيتين، کائمفرول پر مشتمل ہے۔ اخروٹ کھانے کی صنعت،طب اور سنگار میں استعمال ہوتا ہے۔ اس کا پھل 70% چربی مواد، 18٪ پروٹین اور 3٪ کاربو ہائیڈریٹ پر مشتمل ہے مگر اس اخروٹ سے پودا کا تیل بھی حاصل کرتا ہے۔
زمرہ:طبی پودے
زمرہ:جڑی بوٹیاں

## طب میں
درخت کی پتیوں سے ایک دوا تیار ہوتا ہے جس ہاضمے، قبض اور آنورکسی (ایک نفساتی مرض جس میں بھوک اڑ جاتی ہے) پر اچھا اثر ڈالتا ہے۔ ایک مشہورہ جڑی بوٹیوں کی ماہرہ Maria Treben نے اپنی کتاب میں لکھا کہ درخت کی پتیوں ذیابیطس اور الکحولی التہاب جگر علاج کے لیے بھی استعمال ہو سکتے ہیں۔

## حوالہ جات

زمرہ:1753ء میں مترشح کردہ نباتات
زمرہ:آرائشی درخت
زمرہ:ایشیا کے باغاتی پودے
زمرہ:ایشیا کے درخت
زمرہ:ایشیا کے طبی پودے
زمرہ:پھل
زمرہ:سرخ فہرست کے قریب الخطر انواع
زمرہ:سرخ فہرست کے کم تشویشناک انواع
زمرہ:نباتاتیہ ایران
زمرہ:نباتاتیہ بھارت
زمرہ:نباتاتیہ پاکستان
زمرہ:نباتاتیہ چین
زمرہ:نباتاتیہ سنکیانگ
زمرہ:نباتاتیہ کرغیزستان
زمرہ:نباتاتیہ مغربی ایشیا
زمرہ:نباتاتیہ نیپال
زمرہ:نباتاتیہ وسطی ایشیا
زمرہ:نباتاتیہ یورپ
زمرہ:نباتاتیہ یوکرین
زمرہ:نیپال کے درخت
زمرہ:ویکیپیڈیا مضامین مع LCCN شناخت کنندگان
زمرہ:یورپ کے باغاتی پودے
زمرہ:یورپ کے درخت
زمرہ:یورپ کے طبی پودے
زمرہ:طبی پودے

زمرہ:نباتاتیہ مالٹا
زمرہ:ویکی ڈیٹا سے مختلف مختصر وضاحت
زمرہ:پھلدار درخت
زمرہ:نباتاتیہ اطالیہ
زمرہ:نباتاتیہ لبنان
زمرہ:نباتاتیہ سوریہ
زمرہ:بحیرہ روم کی آب و ہوا کے درخت
صفیہ زغلول

( 1878ء۔ 1946ء )

وزیر اعظم مصر مصطفى فہمی باشا کی صاحبزادی اور مصر کے شہرہ آفاق قائد سعد زغلول پاشا کی بیوی جن کا گھر اس کے شوہر کی وفات کے بعد **بیت الاُمتہ** بن گیا اور اہلِ مصر نے انھیں **اُم المصریین** ( مصریوں کی ماں ) کا خطاب دیا۔

## خدمات

'"صفیہ زغلول"' اپنے بلند مرتبت شوہر کے شانہ بشانہ تمام وطنی کاموں میں شریک رہیں اور جب 1921ء میں ان کے شوہر سعد زغلول پاشا کو ان کے چند ساتھیوں سمیت جلاوطن کر دیا گیا تو '"صفیہ زغلول"' نے ان کے عظیم مقصد کو جاری و ساری رکھا اور وہی روح جہاد قائم رکھی جس کے لیے ان کے شوہر نے ہر قسم کی تکالیف برداشت کیں۔ ہر چند کہ آپ کو اپنے جلاوطن شوہر کے پاس جانے کی اجازت تھی لیکن آپ نے اپنے وطن کی محبت اور خدمت کے جذبہ کے تحت اس ملک کو نہ چھوڑا اور اہلِ مصر میں عموماً اور خواتین میں خصوصاً آزادی کی تحریک پیدا کی۔

زمرہ:مصری خواتین شخصیات
مصطفىٰ فہمی پاشا

مصری وزیر اعظم **مصطفى فہمی پاشا** مصر کے مشہور سیاستدان، مجلس وزراء مصر کے رکن تھے۔ آپ دو دفعہ مصر کے وزیر اعظم رہے۔

## ابتدائی زندگی
**مصطفى فہمی پاشا** یونان کے جزیرہ کریٹ میں ایک ترک خاندان میں پیدا ہوئے۔ ان کے والد **حسین آفندی** جنگ کریمیا میں مارے گئے تو آپ کے چچا **محمد ذکی** نے آپ کی پرورش کی۔
تعلیم مصری عسکری درسگاہ سے حاصل کی اور مصری فوج میں بطور لیفٹیننٹ جنرل بھرتی ہوئے۔ بعد ازاں منوفیہ کے گورنر رہے۔

## سیاسی طرز زندگی
**مصطفى فہمی پاشا** پہلی دفعہ 1891ء سے 1893ء تک اور دوسری مرتبہ 1895ء سے 1908ء تک مصر کے وزیر اعظم رہے۔

## وفات
**مصطفى فہمی پاشا** نے 13 ستمبر 1914ء کو قاہرہ میں انتقال کیا۔

زمرہ:آنریری نائٹس گرینڈ کراس آف دی آرڈر آف سینٹ مائیکل اینڈ سینٹ جارج
زمرہ:ترک نژاد مصری شخصیات
زمرہ:لیفٹیننٹ جنرل
زمرہ:مصر کی حکومتی وزارتیں
زمرہ:مصر کے وزرائے اعظم
زمرہ:مصر کے وزرائے خارجہ
زمرہ:مصر کے وزرائے خزانہ
زمرہ:مصر کے وزرائے دفاع
زمرہ:مصری جرنیل
زمرہ:مصری سیاست دان
زمرہ:مصری شخصیات
زمرہ:وزرائے مصر
زمرہ:1840ء کی پیدائشیں
زمرہ:1914ء کی وفیات
صرف آنکھ کا روزہ

روزہ اسلام کے 5 ارکان میں سے ایک ہے جسے عربی میں "صوم" کہا جاتا ہے لیکن آغا خانیاسماعیلی اسلامی روزے بہت کم لوگ رکھتے ہیں اسماعیلی عقیدہ کے مطابق کے روزہ سے مراد
امام کی مرتبہ کو راز میں رکھنے کو کہا جاتا ہے۔۔۔ اسماعیلی کتاب وجہ دین کے مطابق جو اسماعیلی عقیدہ کے متعلقہ مشہور اسماعیلی کتاب ہے۔۔ روزہ کے تاويل بیان کی گئی ہے۔ جس کے مطابق روزہ کی تاویل امام کی مرتبہ کو راز میں رکھنے کو روزہ کی حقیت لکھی ہوئی ہے۔۔۔ اس وجہ سے اسماعیلی لوگ ظاہری روزے بہت کم لوگ رکھتے ہے۔۔۔ اغاخان کی طرف سے اس بارے میں اسماعیلیوں کے لیے کوئی فرمان نہیں ایا ہے کہ روزہ کس طریقہ سے رکھنا ہے۔۔ یا نہیں رکھنا ہے۔۔ مگر پہلے کی نسبت ابھی اسماعیلی لوگ روزے رکھنا شروع کیا ہے۔۔۔

## مزید دیکھیے
* آغا خانی
* اسماعیلی
* بوہرہ
زمرہ:آغا خانی
زمرہ:ارکان آغاخانیت
زمرہ:اسماعیلی
زمرہ:بوہرہ
روزہ
زمرہ:عبادات
امام کا دیدار

حج اسلام کے 5 ارکان کا آخری رکن ہے۔ لیکن آغا خانی اسلام کے بنیادی رکن حج کے منکر ہیں ان کے نزدیک ان کے امام کا دیدار حج ہے، ہر سال ان کے موجودہ امام آغا خان چہارم قریہ قریہ جاکر اپنے پیروکاروں کو اپنا دیدار کرواکر ان کا حج کرواتے ہیں، اس کے برعکس اسلام میں تمام عاقل، بالغ اور صاحب استطاعت مسلمانوں پر زندگی میں ایک مرتب حج فرض ہے جس میں مسلمان سعودی عرب کے شہر مکہ مکرمہ میں قائم اللہ کے گھر بیت اللہ کی زیارت کرتے ہیں۔ حج اسلامی سال کے آخری مہینے ذوالحج میں ہوتا ہے۔ آغا خانی صاحب حیثیت ہونے کے باوجود حج نہیں کرتے اور امام کے دیدار کو حج پر فوقیت دیتے ہیں -
## مزید دیکھیے
## حوالے

زمرہ:آغاخانیت
زمرہ:ارکان آغاخانیت
زمرہ:اسماعیلیت
زمرہ:حج
زمرہ:دیدار
مہمانی (آغا خانی صدقہ)

**مہمانی** سے مراد اسماعیلی فرقہ میں وہ صدقہ ہے جو اسماعیلی مریدوں کی طرف سے غم و خوشی کے موقع پر شکرانہ یا مشکل کشائی کے لیے اور آپنی دور کے حاضر امام كي رضا وخوشنودي كے ليے ديا جاتا ہے اور يہ ایک صدقہ سمجھا جاتا ہے۔ اس کے بھی دو قسم ہوتے ہے۔ نظرانہ یا مہمانی اور خصوصی مہمانی ۔۔۔ جس میں نظرانہ یا مہمانی کے لیے کوئی حساب مقرر نہیں ہوتا۔۔۔ جبکہ خصوصی مہمانی کے لیے موجودہ دور میں 52 روپیہ جمع کرنا ہوتا ہے۔۔ اور یہ پیسہ ہر جماعت خانے میں امام کی نائب مکہی صاحب کے حضور میں جمع کیا جاتا ہے۔۔ جس پر مکہی صاحب خصوصی دعا بھی دیتا ہے۔ اور چھوٹے چھوٹے گاؤن کے جماعت خانوں سے پورے مہینہ کے صدقات اور زکوات ایک ساتھ جمع کرکے علاقے کے سنڑ جماعت خانے کو بھیجا جاتا ہے۔ یہان سے سارے رقم ایک ساتھ اسماعیلی طریقہ بورڈ کے ذریعے سے امام کے پاس بھیجا جاتا ہے۔ جہان پر وہ مختلف ممالک کے سارے اسماعیلیوں کی یہ کثیر تعدادکا رقم جمع ہونے کے بعد دوبارہ آغاخان کے اداروں کو تقسیم کرکے دنیا بھر میں فلاحی کاموں کے لیے استعمال میں لایا جاتا ہے ۔
لیکن اس کے برعکس مختلف مسلک کے آپنا آپنا عقیدہ ہے۔ جیسا کوئی فرقے درباروں میں یہ صدقہ و خیرات یا نظرانہ جمع کرتے ہے۔۔ مگر توحیدی مسلمانوں کا صدقہ صرف اور صرف اللہ کی خوشنودی اور رضا کے لیے دیا جاتا ہے اور اس ميں كسي خاص شخص كا تعين نہيں ہوتا اور نہ اس كي جانب سے كوئي غرض ركھني چاہيے-

نزاری اسماعیلی فرقہ میں صدقہ کا تصور اسلامی صدقہ سے بہت مختلف ہےـ ہر اسماعیلی پر فرض ہے کہ وہ اپنے امام شاہ کریم آغاخان کو خیرات دیں اور اسمعیلی قوم کی بہتری کے لیے کام کریں ـ مہمانی کا تعلق عدل و انصاف سے ہے اور مہمانی دینا انصاف کرنے کے برابر ہے۔ مہمانی کا حکم ہر نزاری اسماعیلی پر خواہ وہ امیر ہو یا غریب فرض ہے۔

## مزید دیکھیے
* آغا خانی
* اسماعیلی
* بوہرہ

## حوالہ جات

* http://ismaili.net/heritage/node/10599

زمرہ:آغا خانی
زمرہ:آغاخانی مذہبی اصطلاحات
زمرہ:آغاخانی معاشیات
زمرہ:آغاخانیت
زمرہ:ارکان آغاخانیت
زمرہ:اسماعیلی
زمرہ:بوہرہ
زمرہ:صدقہ
زمرہ:مذہبی اصطلاحات
حاجی بکتاش ولی

درویشوں کے ایک سلسلہ بکتاشیہ کے بانی **[[حاجی]] سید محمد بکتاش بن سید ابراہیم** نیشا پور میں پیدا ہوئے۔ وہ شیخ احمد یسوی کے مرید تھے۔ 1280ء میں اناطولیہ جا کر ایک گاؤں میں مقیم ہو گئے۔ زہد و تقوی کی بنا پر بڑی شہرت پائی۔ سلطان اُور خاں عثمانی ( 1326ء / 1360ء ) نے نیا فوجی نظام قائم کرنا چاہا تو **[[حاجی]] سید محمد بکتاش** سے دعا کرائی۔ آپ ہی نے اس کا نام **[[ینی چری]]** (نئی فوج، عربی: انکشاریہ) رکھا۔ اس فوج کو عثمانی سلطنت کی توسیع و عظمت میں بڑی اہمیت حاصل رہی۔

## نگار خانہ

File:ALIM1815.JPG|
File:ALIM1809.JPG|
File:ALIM1811.JPG|
File:Haci Bektas Ucler Cesmesi.jpg|


زمرہ:1209ء کی پیدائشیں
زمرہ:1271ء کی وفیات
زمرہ:بکتاشی
زمرہ:ترک صوفیا
زمرہ:تیرہویں صدی کے اسلامی مسلم علما
زمرہ:مسلم الٰہیات دان
زمرہ:نیشاپور کے صوفیاء
زمرہ:نیشاپوری شخصیات
زمرہ:ہاشمی شخصیات
زمرہ:ایرانی صوفیاء
زمرہ:تیرہویں صدی کی ایرانی شخصیات
زمرہ:ایرانی صوفی اولیا
زمرہ:کرامات دکھانے والی شخصیات
زمرہ:ایرانی مذہبی رہنما
زمرہ:ترک صوفی اولیا
زمرہ:ویکی ڈیٹا سے مطابقت رکھنے والی مختصر تفصیل
زمرہ:صوفی مذہبی رہنما
زمرہ:موسوی خاندان
زمرہ:ترکی زبان کے مصنفین
زمرہ:ترک شعرا
زمرہ:سلاجقہ روم
زمرہ:فارسی شخصیات
تالپور

بلوچ قبیلہ **تالپور** جن کا جد اعلیٰ شہداد تالپور تھا۔ جب بلوچ کلہوڑا فوج میں بھرتی ہوئے تو شہداد تالپور سپہ سالار بن گیا۔ بعد میں کلہوڑوں نے تالپور سرداروں کو قتل کرایا۔ تالپوروں نے جنگ ہالانی ( 1783ء ) میں کلہوڑوں کو شکست دے کر سندھ پر قبضہ کیا۔ان کے چھ حکمرانوں نے 1843ء تک حکومت کی اور سندھ میں تین ریاستیں حیدرآباد، میر پور خاص اور خیر پور قائم کیں مگر ان ریاستوں میں اتحاد نہ تھا۔ کچھ عرصہ کابل کو خراج دیتے رہے۔ پہلی افغان جنگ ( 1838ء - 1842ء ) میں حیدرآباد اور میر پور خاص سے انگریزوں کے تعلقات بگڑ گئے البتہ خیر پور نے انگریزوں کی طرفداری کی۔ 1843ء میں برطانوی فوج نے چارلس جیمر نیپئر کی زیر کمان حیدرآباد اور میر پور خاص کے تالپوروں میانی کی خونی جنگ میں شکست دے کر پورے سندھ پر قبضہ کر لیا جو آزادی پاکستان تک برقرار رہا۔

زمرہ:بلوچ شخصیات
زمرہ:بلوچ قبائل
زمرہ:پاکستان کے معاشرتی گروہ
زمرہ:پاکستان کے نسلی گروہ
زمرہ:تاریخ سندھ
زمرہ:حکمران خاندان
زمرہ:سندھی قبائل
زمرہ:مقالے جن میں انگریزی زبان کا متن ہے
زمرہ:تالپور خاندان
زمرہ:شخصیات بلحاظ بلوچ نسب
تاریخ مبارک شاہی

**یحیی بن احمد بن عبد اللہ سرہندی** کی تصنیف ہے۔ مصنف نے تخت گاہ دہلی کے سلاطین کی داستانیں مختلف تاریخوں سے جمع کر کے فیروز شاہ تغلق کے جلوس ( 1351ء ) سے 1425ء تک کے حالات ثقہ روایات اور عینی مشاہدات کی بنیاد پر قلمبند کیے۔
1931ء میں ایشاٹک سوسائٹی آف بنگال نے اسے شائع کیا۔

زمرہ:تاریخی کتب
محمود فقیر کھتیان

( 1852ء - 1907ء )

سرائیکی اور سندھی کے معروف شاعر۔
شاعری حسن پرستی اور محبت کے جذبات سے لبریز ہے۔
**ماسٹر محمد صالح** نے 1959ء میں ان کا کلام جمع کر کے شائع کرایا۔

زمرہ:سرائیکی زبان کے شعرا
زمرہ:سندھی شعرا
مثنوی مراد العاشقین

پیر مراد شاہ کی فارسی تصنیف جس میں حمد، نعت اور منقبت کے بعد عشق مجازی اور عشق حقیقی سے متعلق بصیرت افروز اشعار موجود ہیں۔ مصنف نے یہ کتاب 1791ء میں لاہور میں لکھی۔

زمرہ:فارسی مثنوی
مثنوی نو سرہار

شاہ اشرف الدین اشرف بیابانی کی 909ھ کی تصنیف جو اردو زبان کے اُس دور کی لسانی ترکیب اور تشکیل سمجھنے میں بڑی معاون ہے، بالخصوص ان محاورات و الفاظ کی تشریح کے سلسلے میں جو وقت گزرنے کے ساتھ ساتھ لغوی اور اصطلاحی طور پر اپنی معنویت بدل چکے ہیں۔

## اشاعت

اسے پاکستان میں افسر صدیقی نے مرتب کیا اور انجمن ترقی اردو پاکستان نے شائع کیا۔

زمرہ:اردو مثنوی
دربار اکبری

**دربارِ اکبری** محمد حسین آزاد کی تصانیف میں سب سے طویل کتاب جو اکبر اعظم کے دربار کے حالات اور اُس زمانے کی ثقافتی تصویر ہے۔ یہ کتاب **آزاد** کے اسلوبِ خاص کی ایک خوبصورت اور لازوال شکل ہے۔

## خصوصیات

**آزاد** کی اس تصنیف میں غنائیت نمایاں ہے۔ تاریخی حقائق کے ساتھ ساتھ **آزاد** نے اس میں بزم اور رزم کا بھی خیال رکھا ہے۔ **دربارِ اکبری** کو ایک تاریخی ناول بھی کہا جا سکتا ہے مگر اس میں ناولیت نمایاں نہیں ہے۔ زبان اور اسلوب میں منظر نگاری اور مکالمے، ڈرامے کی شکل اختیار کر گئے ہیں جن کی وجہ سے اس کی تاریخی حیثیت پر اثر پڑا ہے۔ **آزاد** نے واقعات کو جس انداز میں پیش کیا ہے وہ اردو ادب میں آفاقی شکل اختیار کر گیا ہے۔

## اشاعت و طباعت

1898ء میں **دربارِ اکبری** اُس وقت شائع ہوئی جب **آزاد** ہوش و خرد سے آزاد عالم وارفتگی میں قدم رکھ چکے تھے۔ اس کی اشاعت کا افسوس ناک پہلو یہ ہے کہ مولانا ممتاز علی نے **آزاد** کی وارفتگی سے فائدہ اُٹھا کر اسے اپنے نام سے شائع کر لیا مگر بعد میں یہ ثابت ہو گیا کہ مولانا ممتاز علی کی تصنیف نہیں کیونکہ اس کتاب کا قلمی مسودہ **آزاد** کے اپنے ہاتھ سے لکھا ہوا عدالت میں پیش کر دیا گیا۔ دوسرے ایڈیشن پر **آزاد** کا نام شائع ہوا۔

## حوالہ جات

زمرہ:اردو کلاسیکی ادب
زمرہ:تاریخی کتب
زمرہ:تصانیف محمد حسین آزاد
بکتاشیہ

ترکی کے درویشوں کا ایک شیعی سلسلہ جو حاجی بکتاش ولی بن سید ابراہیم سے منسوب ہے۔

## مسیحی مسلم امتزاج
بابا اسحاق (بابائی) کے مرید تھے اناطولیا میں ان کا حلقہ وسیع ہوتا گیا اکثر لوگوں کا خیال ہے کہ مسلمانوں اور مسیحیوں مشترک عقائد رکھتے ہیں ایک گروہ قزلباش بھی انہی سے وابستہ ہے جو نماز اور عقائد سے دور رہتے ہیں
## تثلیث کے قائل
یہ لوگ اللہ حضرت محمد اور حضرت علی کو ملا کر ایک تثلیث کے قائل ہیں یکم محرم سے 10 محرم تک ماتمی راتیں مناتے ہیں جنھیں ماتم گیجلری کہتے ہیں نئے لوگوں کو شامل کرنے پر شراب پنیر اور روٹی تقسیم کرتے ہیں
## فوجی سرگرمیاں
جب سلطان اُور خاں عثمانی ( 1326ء / 1360ء ) نے نیا فوجی نظام قائم کرنا چاہا تو **[[حاجی]] سیدمحمد بکتاش** سے دعا کرائی۔ آپ ہی نے اس کا نام چری دستے (نئی فوج، عربی، انکشاریہ) رکھا۔ اس فوج کو عثمانی سلطنت کی توسیع و عظمت میں بڑی اہمیت حاصل رہی اور اس کی بدولت **بکتاشیہ** بڑی گہری ارادت و عقیدت کا مرکز بنا رہا۔ 1826ء میں جب سلطان محمود مصلح نے ینی چری فوج ختم کر دی تو **بکتاشیہ** کا زور بھی کم ہو گیا۔
## تکیے
خانقاہ کو تکیہ سے موسوم کرتے ہیں ہیں جو چار حصوں پر مشتمل ہوتے ہیں (1)اصل خانقاہ(2) تنور خانہ اور مستورات کے رہنے کی جگہ(3) باورچی خانہ(4) مہمان خانہ۔ اس سلسلہ کے تکیے جابجا قائم ہو گئے تھے۔ 1925ء میں مصطفٰی کمال اتاترک نے دوسرے سلسلہ ہائے تصوف کے ساتھ **بکتاشیہ** پر بھی پابندی لگا دی۔ البانیہ میں اب بھی اس سلسلہ کے تکیے موجود ہیں۔ ایک تکیہ جبل مقطم، قاہرہ کے ایک قدرتی غار میں بھی ہے۔
## حوالہ جات

زمرہ:البانیہ میں اسلام
زمرہ:بکتاشی
زمرہ:بلغاریہ میں اسلام
زمرہ:ترکی الفاظ اور جملے
زمرہ:ترکی میں شیعیت
زمرہ:در پردہ یہودیت
زمرہ:درویشی سلاسل
زمرہ:سلاسل تصوف
زمرہ:شیعی سلاسل تصوف
زمرہ:شیعہ مکاتب فکر
زمرہ:بلغاریہ میں قائم مذہبی تنظیمیں
زمرہ:ویکی ڈیٹا سے مختلف مختصر وضاحت
محیط

** محیط** سے مراد علم ہندسہ میں ایسا خط ہوتا ہے جو کسی سادہ شکل یعنی کسی دائرہ، بیضہ وغیرہ کے گرد کھینچا جائے۔ گویا یہ ایک مخصوص احاطہ، حلقہ یا گھیراؤ ہے۔ اس کی لمبائی ترسیم Curve کی نوعیت کے برابر ہوتی ہے اور اس کا اندازہ ایک متعین ضابطہ یعنی Formula سے لگایا جا سکتا ہے۔ محیط اصلاً عربی زبان کا لفظ اور اسم صفت ہے جس کے **احاطہ کرنے والا یا گھیرنے والا** کے ہیں اور بطور مذکر اس کا معنی **[[دائرہ]] کا گول [[خط مستقیم|خط]]** ہے۔

## دائرہ کا محیط

## بیضہ کا محیط

## گراف کا محیط

زمرہ:ابتدائی ہندسہ
زمرہ:لمبائی
زمرہ:ہندسہ
زمرہ:کلاسیکی جیومیٹری
مسجد محمد صالح کمبوہ

لاہور میں موچی دروازہ کے اندر واقع یہ چھوٹی سی اور نہایت خوبصورت مسجد شاہ جہاں دور کے ایک عالم و فاضل، شاعر اور مورخ منشی محمد صالح کمبوہ نے تعمیر کروائی جو شاہ جہانی دربار سے منسلک دیوان صوبہ پنجاب تھا۔ یہ مسجد 1070ھ / 1659ء میں مکمل ہوئی۔

## معماری

تین گنبدوں والی مقطع مسجد کی عمارت خشتی ریختہ کار ہے اور تینوں محرابوں کے اوپر اور گوشوں کی دیواروں پر کانسی کا کام زرد رنگ کا ہے اور اس میں لاجوردی رنگ کے حروف لکھے ہوئے ہیں۔
مسجد کے دروازے پر تین طاقچے کانسی کے بنے ہوئے ہیں۔ ایک طاقچے میں لکھا ہے؛
**بانی ایں مسجد زیبا نگار**
دوسرے میں لکھا ہے؛
**بندہ آں محمد صالح است**
تیسرے میں لکھا ہے؛
**1070ھ**

زمرہ:لاہور کی تاریخی عمارات
زمرہ:لاہور کی مساجد
زلزلہ شناسی

زلزلہ شناسی؛زمینی ارتعاشات کے مخرج، نمو اور خصوصیات کا علم خصوصاً وہ جو زلزلوں سے پیدا ہوتے ہیں نیز وہ ارتعاشات بھی جو انسان کے پید اکردہ دھماکوں اور موسمی حالات کی بنا پر پیداہوتے ہیں۔

زلزلیات کو علم الزلازِل بھی کہا جاتا ہے اور انگریزی میں اسے Seismology کہتے ہیں؛ اس علم میں زلازل کا مطالعہ کیا جاتا ہے۔
## حوالہ جات

زمرہ:زلزلیات
زمرہ:ہندسیات زلزلہ
زمرہ:کامنز زمرہ جس کا ربط ویکی ڈیٹا پر ہے
زمرہ:ارضیات کے ذیلی میدانات
زمرہ:زمینیات
زمرہ:ارضیات
زلزلی برقناطیسیت

زلزلی برقناطیسیت (seismo-electromagnetics) علم کی ایک ایسی شاخ ہے جس میں زلزلیاتی تحریکات کے ساتھ وقوع پزیر (نمودار) ہونے والے برقناطیسیتی مظاہر کا مطالعہ کیا جاتا ہے۔ 

زمرہ:زلزلیات
خلیفہ (اسماعیلی)

اسماعیلی مذہب میں ناصر خسرو اور مولانا روم کی طرح مذہبی رہنما ہوتے ہیں جو نچلی سطح پر جماعت کی اصلاح کا کام کرتے ہیں اور خوشی و غم کے لمحات ہو اس خاندان میں شریک رہتے ہیں۔ ان مذہبی رہنماوں کو خلیفہ کہا جاتا ہے۔

زمانہ قدیم میں حضور صلی اللہ علیہ و آلہ وسلم کے دور میں خلافت سربراہ مملکت کو خلیفہ کہا جاتا تھا، شریعت کے مطابق اُمت  مسلمہ کے حاکم یا رہنما کو بھی خلیفہ کہا جاتا ہے۔ بالکل اسی طرح یہ لفظ اسماعیلی مذہب میں بھی بطور اصطلاح استعمال ہوتا ہے۔ مگر یہاں یہ بات واضح ہے کہ اسماعیلی مذہب میں خلیفہ کا تصور صرف گلگت بلتستان اور چترال میں پایا جاتا ہے جبکہ باقی جگہوں میں اس کا کوئی تصور نہیں۔ چترال میں جب کسی بندے کی موت واقع ہوتی ہے تو اس کی روح کی تسکین کے لیے خلیفہ ایک پروگرام منعقد کرتا ہے جسے چراغ روشن کا پروگرام کہا جاتا ہے۔ اس پروگرام میں ایک چراغ روشن کیا جاتا ہے اور قرآن خوانی بھی کی جاتی ہے۔ اسماعیلی مذہب میں چراغ روشن اس لیے کیا جاتا ہے تاکہ اس چراغ کی روشنی مرنے والے کی قبر کو روشن کرے۔ واللہ اعلم

زمرہ:اسماعیلی
زمرہ:اسماعیلی اصطلاحات
زمرہ:خلیفہ
سریع از نور

**سریع از نور** (faster-than-light) جس کو معجل من النور یا روشنی سے تیز رفتار بھی کہا جا سکتا ہے، سفر اور ابلاغ کے مقاصد کی خاطر اختیار کیا جانے والا طریقۂ حمل (فی الحال محض نظریہ) ہے جو بنیادی طور پر کہکشاؤں کے مابین سفر اور روابط کو ممکنات کے دائرے میں کھینچ کر دکھاتا ہے۔


زمرہ:نظریہ اضافیت
زمرہ:ویکی ڈیٹا سے مطابقت رکھنے والی مختصر تفصیل
زمرہ:نقائص حوالہ: آرخائیو
زمرہ:طبیعی کونیات
زمرہ:کونیات
زمرہ:سفرالوقت
زمرہ:فلکی طبیعیات
زمرہ:سائنس فکشن
زمرہ:روشنی
نکولس سرکوزی

**نکولس سارکوزی** فرانس کا سابق صدر ہیں۔ انھوں نے 16 مئی 2007ء کو اشتراکی جماعت کو ہرا کر یہ انتخاب جیتا تھا لیکن 2012ء کے انتخابات میں انھیں شکست کا سامنا کرنا پڑا۔ سارکوزی کے باپ کا تعلق ہنگری سے تھا جبکہ ماں یہودی نژاد یونانی تھی۔

زمرہ:اکیسویں صدی کے فرانسیسی سیاست دان
زمرہ:اکیسویں صدی کے فرانسیسی مجرمین
زمرہ:انڈورہ کے شہزادے
زمرہ:بقید حیات شخصیات
زمرہ:بیسویں صدی کے فرانسیسی وکلا
زمرہ:پیرس کے سیاستدان
زمرہ:حکومت انڈورا
زمرہ:رومن کیتھولک شاہی حکمرانان
زمرہ:سائنسز پو کے فضلا
زمرہ:فرانس کے اکیسویں صدی کے صدور
زمرہ:فرانس میں میئر برائے مقامات
زمرہ:فرانسیسی رومن کیتھولک
زمرہ:فرانسیسی سیاست دان
زمرہ:فرانسیسی شخصیات
زمرہ:فرانسیسی صدور
زمرہ:فرانسیسی وزرائے بجٹ
زمرہ:فرانسیسی وزرائے خزانہ
زمرہ:فرانسیسی وزرائے داخلہ
زمرہ:فرانسیسی وکلاء
زمرہ:فرانسیسی یہودی
زمرہ:فضلا جامعہ پیرس

زمرہ:ویکی ڈیٹا سے مختلف مختصر وضاحت
زمرہ:1955ء کی پیدائشیں

زمرہ:نکولس سرکوزی
متواتر (اصطلاح حدیث)

اصطلاح حدیث میں **متواتر** ایسی حدیث کو کہتے ہیں جس کو ایک ایسی راویوں (واحد راوی) کی جماعت روایت کرتی ہے جس کا جھوٹ پر اکٹھا ہونا عقلاََ و عادتاََ ناممکن ہو اور دوسری جماعت جو اس پہلی جماعت سے روایت کرتی ہے وہ بھی اس کی طرح کی ہوتی ہے اور یہ وصف سند کے آغاز، وسط اور آخر تک موجود رہتا ہے۔

## شرائط تواتر
# اسناد کی کثرت ہو
# راویوں کی تعداد اتنی کثیر ہو کہ ان سب کا جھوٹ پر اتفاق کر لینا عادتََا بھی محال ہو اور یہ بھی کہ اس قدر راویوں سے اتفاقی طور پربھی جھوٹ صادر نہ ہو سکتا ہو ۔
راویوں کی کثرت کے بارے میں علماءکے اند ر اختلاف ہے کہ کتنی کثرت ہو نی چاہئیے۔
* بعض علما نے زناء کے گواہوں کی تعداد (چار) پر قیاس کر کے یہ تعداد کم از کم چار بتائی ہے
* بعض علما نے لعان پر قیاس کر کے یہ تعداد پانچ رکھی ہے
* بعض علما کے نزدیک کم از کم دس ہوں (جمع کثرت کے کم از کم عدد کو پیش نظر رکھ کر)
* بعض نے بارہ کی تعداد بتائی ہے (وبعثنامنہم اثنی عشرہ نقیباََِسے استدلال کرکے)
* بعض نے چالیس کی تعداد متعین کی ہے (حسبک اللہ ومن اتبعک من الموممنین)
* بعض نے ستر کی تعداد متعین کی ہے جو دلیل میں واختار موسٰی قوما سبعین رجلا پیش کرتے ہیں

ابن حجر کا کہنا ہے کہ کثرت تعداد کا تعین محض تکلف ہے۔ گو ہر ایک نے یہ تعداد ایک مقرر حد کو پیش نظر رکھ کر بتائی ہے مگر اسے عموم کا درجہ نہیں دیا جا سکتا ہے۔ وہ تعداد جس سے علم یقینی کا فائدہو، کافی ہے۔
# سند میں یہ وصف یعنی کثرت ابتداءسے انتہا تک ہر طبقہ میں باقی رہے۔
#	خبر کا تعلق حِس سے ہو گا، عقل سے نہیں۔ راویوں کو اس حدیث کا علم حواس ظاہری سے ہوا ہو،مثلاََ روایت کرنے والے یہ کہیں �©”ہم نے سُنا“ یا پھر یہ کہ ”ہم نے دیکھا“ وغیرہ اگر ذریعہ عقل ہو تو پھر وہ خبر متواتر نہیں ہے مثلاََ ”کائنات کے وجود میں آنے کی خبر“# خبر مفید اور یقینی علم دیتی ہو۔

## متواتر کی اقسام
حدیث متواتر کی دو اقسام ہیں:

### متواترلفظی
متواتر لفظی میں حدیث کا متن الفاظ کے معاملے میں ایک جیسا ہوتا ہے، اس کے علاوہ اس کے معنی بھی متواتر ہوتے ہیں

### متواترمعنوی
متواتر معنوی میں حدیث کا متن الفاظ کے معاملے میں مختلف ہو سکتا ہے مگر معنی و مقصد ایک جیسا ہی ہوتا ہے۔
تواتر لفظی بہت کم احادیث میں ہے، ہاں اگرحدیثوں کے الفاظ مختلف ہوں؛ لیکن ان سب میں بات ایک ہی کہی گئی ہوتواس قدر مشترک کاتواتر بھی بہرحال قائم اور ثابت ہوگا، یہ تواترمعنوی ہے، کافی حدیثی مواد تواترمعنوی کے درجے کو پہنچتا ہے۔

## مشہور تصانیف
حدیث متواترہ پر مشہور تصانیف ہیں:
* الازھار المتاثرہ فی الاخبارالمتواترہ - جلال الدین سیوطی
* قطب الازھار - جلال الدین سیوطی
* نظم المتناثر فی الحدیث المتواتر -محمد بن جعفر الکتانی

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ عدد رواۃ
خبر واحد (اصطلاح حدیث)

واحدکا معنیٰ ایک ہے۔ علم حدیث میں خبر واحدسے مراد وہ حدیث ہے جس کو روایت کرنے والے راوی محصور و معین (محدود اور کم) ہوں۔ اس کی جمع **اخبار آحاد** ہے۔ خبر احاد کی تین اقسام ہیں:
# مشہور: وہ حدیث جس کے راوی ابتدائے سند سے لے کر آخر تک تین سے زیادہ اور دس سے کم ہوں۔
# عزیز: ایسی حدیث ہے جس کے راوی ابتدا سے لے کر آخر تک ایک سے زیادہ اور تین سے کم، یعنی دو ہوں۔
# غریب: ایسی حدیث جس کی سند کسی طبقے میں کسی مقام پر صرف ایک راوی رہ گیا ہو۔
### خبر واحد کی مثال
وہ خبرِواحد ہے جس کی سند کسی مقام پر صرف ایک ہی راوی سے چلی ہو، مثلاً کسی صحابی سے ایک ہی تابعی نے روایت کیا ہو؛ گواس کے بعد پھر تفرد نہ رہا ہو، جیسے بخاری کی یہ روایت ہے:
"الْإِيمَانُ بِضْعٌ وَسَبْعُونَ أَفْضَلُهَا لَاإِلَهَ إِلَّااللَّهُ وَأَدْنَاهَا إِمَاطَةُ الْأذَی عَنْ الطَّرِيقِ"۔
اسے حضرت ابوہریرہؓ سے صرف ابوصالح تابعیؒ نے روایت کیا ہے اور ابوصالح سے حضرت عبد اللہ بن دینار نے اس طرح کی حدیث غریب کوفرد بھی کہتے ہیں۔

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ عدد رواۃ
زمرہ:علوم حدیث
زمرہ:اسلامی اصطلاحات
حسن (اصطلاح حدیث)

**حَسَنْ**
علم حدیث میں اس سے مراد وہ حدیث ہے جس میں صحیح حدیث کی تمام شرائط پائی جاتی ہوں لیکن ضبط اور آگاہی کی کمی ہو۔

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ صحت
محکم (اصطلاح حدیث)

علم حدیث میں اس سے مراد وہ حدیث ہے جس کی کوئی اور حدیث معارض، مخالف یا متضاد نہ ہو۔

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ صحت
موضوع (اصطلاح حدیث)

علم حدیث میں **موضوع** سے مراد وہ حدیث ہے جس کے بارے میں یقین کے ساتھ معلوم ہو جائے کہ وہ وضع کی ہوئی، جھوٹی اور بناوٹی ہے۔اس کی جمع **موضوعات** ہے۔
## موضوع کی تعریف
اصطلاح حدیث میں جب کسی راوی میں یہ عیب ثابت ہو جائے کہ وہ رسول اللہ ﷺ پر جھوٹ بولتا ہے اور من گھڑت باتیں ان کی طرف منسوب کرتا ہے تو اس کی روایت کو موضوع کہتے ہیں
## لغوی معنی
یہ لفظ وضع سے بنا ہے وضع الشئی کا معنی ہے فلاں نے کسی شے کو گرا دیا روایت کے موضوع کہنے کی بھی وجہ یہی ہے کہ رتبہ اور مقام کے اعتبار سے یہ انتہائی نیچے اور گری ہوئی ہوتی ہے
## اصطلاحی معنی
محدثین کی اصطلاح میں اس کی تعریف یوں کی جاتی ہے
:وہ جھوٹی، مصنوعی اور خود ساختہ بات جسے رسول اللہ کی طرف منسوب کر دیا گیا ہوحدیث موضوع کہلاتی ہے۔
## موضوع اور ضعیف میں فرق
موضوع اور ضعیف الگ الگ ہیں موضوع گھڑی ہوئی بات یہ حدیث رسول نہیں قابل رد ہے اور ضعیف جس کی روایت کمزور ہو یہ قول رسول اور حدیث شمار ہوتی ہے ۔
## حوالہ جات

زمرہ:کتب حدیث
زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ صحت
ضعیف (اصطلاح حدیث)

علم حدیث میں اس سے مراد وہ حدیث ہے جس کے راویوں میں کوئی ایک یا زیادہ اشخاص نیک اخلاق کے مالک نہ ہوں یا ان کا حافظہ کمزور ہو۔
ضعیف حدیث وہ ہے جس میں حدیث صحیح و حسن کی صفات نہ پائی جاتی ہوں بعض علما کا قول ہے کہ حدیث صحیح و حسن کی صفات کے فقدان کی بنا پر حدیث ضعیف کی عقلی اعتبار سے 381 صورتیں بن سکتی ہیں۔

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ ضعف
متروک (اصطلاح حدیث)

علم حدیث میں **متروک** سے مراد وہ حدیث ہے جسے کسی راوی پر کزب کا الزام یا دروغ گوئی یا جھوٹ بولنے کا طعن ہو۔
یعنی وہ حدیث جس کا راوی عام بول چال میں جھوٹ بولتا ہو اور محدثین نے اس کی روایت قبول کرنے سے انکار کیا ہو۔ 

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ ضعف
مقلوب (اصطلاح حدیث)

علم حدیث میں **مقلوب** سے مراد وہ حدیث ہے جس کے راوی نے اپنی غلطی سے حدیث کے جملوں، لفظوں یا راویوں کو آگے پیچھے کر دیا ہو۔

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ ضعف
مشہور (اصطلاح حدیث)

علم حدیث میں **مشہور** سے مراد وہ حدیث ہے جس کے راوی ہر طبقے میں کم از کم تین ہوں اور اس میں متواتر کی تمام شرائط جمع ہوں۔ اس خبر کی شہرت کے سبب اسے مشہور کہتے ہیں۔
## مشہور عام
مشہور عام یا غیر اصطلاحی مشہور حدیث ہے، جو عوام میں یا خواص کے کسی طبقے میں،مشہور ہو، لیکن اس کا اصطلاحی مشہور سے کوئی تعلق نہیں ہوتا۔ غیر اصطلاحی مشہور حدیث کی سند ایک بھی ہو سکتی ہے یا زیادہ بھی ہو سکتی ہیں یہ بلاسند بھی ہو سکتی ہے۔ اسے خبر بھی کہتے ہیں۔
علما کے نزدیک حدیث مشہور وہ ہے جس کے راوی پہلے طبقہ (یعنی طبقۂ صحابہؓ) میں حدِتواتر کونہ پہنچے ہوں؛ لیکن دوسرے اور تیسرے طبقے (تابعین اور تبع تابعین) میں اسے اتنے راویوں نے روایت کیا ہو کہ ان کا جھوٹ پر اکٹھا ہونا عادتًا محال ہو، یہ تین طبقے (قرون ثلاثہ) اِن طبقوں میں سے دوکے ہاں اسے تواتر کی سی شہرت حاصل ہو گئی؛ سوحدیثِ مشہور ان حضرات کے ہاں خبرِواحد سے کچھ اوپر ہے اسے یہ خبرِواحد نہیں کہتے، علما اصول خبرِ واحد سے قرآن کریم کے کسی عام حکم کوخاص نہیں کرتے؛ لیکن حدیث مشہور سے ان کے ہاں عام کی تخصیص جائز ہے، محدثین کے ہاں حدیث مشہور بھی خبرواحد کی ہی ایک قسم ہے۔

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ عدد رواۃ
صحیح (اصطلاح حدیث)

علم حدیث میں اس سے مراد وہ حدیث ہے جس کے تمام راوی عادل، ثقہ، معتبر، متقی، کامل الضبط اور قوت حافظہ کے مضبوط ہوں۔ اس حدیث کی سند متصل ہو، معلل و شاذ ہونے سے محفوظ ہو نیز کسی قوی حدیث کے مخالف نہ ہو۔
## شرائط
* اتصال سند: یعنی سند کی ابتداءسے انتہاءتک ہر راوی نے دوسرے سے بلاواسطہ حدیث حاصل کی ہو اور کسی جگہ بھی کوئی راوی ساقط نہ ہو۔
* راویوں کا عادل ہونا: یعنی ہر راوی مسلمان ہو‘عاقل بالغ ہو اور اس میں فسق و فجور نہ پایا جائے بالفاظ دیگر پاکیزہ کردار کا شخص ہو۔
* راویوں کا حافظہ: راویوں میں ہر راوی کا حافظہ بہت پختہ اور مضبوط ہو‘ اور وہ حدیث کو یاد رکھنے میں کسی قسم کی غفلت یا بے احتیاطی کا مظاہرہ نہ کرتاہو
* حدیث میں کوئی علت نہ ہو یعنی منفی قسم کا عیب یا نقص نہ پایا جاتا ہو
* شاذ نہ ہو یعنی کوئی ثقہ راوی اپنے سے زیادہ ثقہ راوی کے خلاف روایت نہ کرے“
مثال :عبداللہ بن یوسف نے ہم سے بیان کیا ہے کہ انھیں مالک نے ابن شہاب سے یہ خبر دی ہے کہ ابن شہاب کو محمد بن جبیر نے اپنے والد مطعم بن جبیر سے روایت کی کہ: میں نے رسول اکرمﷺکومغربکی نماز میں سورة طور پڑھتے سنا ہے۔
یہ حدیث صحیح ہے اور اس میں تمام شرائط موجود ہیں
## صحیح حدیث کا حکم
صحیح حدیث پر عمل کرنا واجبہے اور ایسی حدیث شرعی دلائل میں سے ایک دلیل ہے۔

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ صحت
مضطرب (اصطلاح حدیث)

علم حدیث میں **مضطرب** سے مراد وہ حدیث ہے جس میں کسی راوی کو حدیث کا اصلی متن یا راوی بالترتیب یاد نہ ہوں۔

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ ضعف
زمرہ:باب حدیث/متعلقہ مضامین
مسند (اصطلاح حدیث)

اس کی جمع مسانید ہے جس میں صحابہ کی ترتیب کے مطابق روایات ذکر کی جاتی ہیں کبھی حروف تہجی کبھی جیسے مسند انس بن مالک
کبھی صحابہ کے تقدم فی الاسلام یا مراتب و درجات کے اعتبار سے ہوتی ہے
علم حدیث میں اس سے مراد وہ حدیث ہے جو ثقہ راویوں کے ذریعے کسی صحابی تک مسلسل طریقے پر پہنچے اور کہیں کسی راوی کا ذکر رہ نہ گیا ہو۔ اس کو دومعنی ہیں تھوڑی سی تبدیلی کے ساتھ

## مُسنَد (نون پر زبر کے ساتھ)
لغوی مفہوم میں اس چیزکو مسنَد کہتے ہیں جس کی طرف کوئی چیز یا بات منسوب کی گئی ہو۔ اس کے اصطلاحی مفاہیم تین ہیں۔*	احادیث کی وہ کتاب جس میں احادیث کو روایت کرنے والے صحابہ کو ترتیب سے اکٹھا کیا گیا ہو۔*	وہ حدیث جس کی سند ملی ہوئی ہو۔*	یہ سند کا مترادف بھی ہے۔

### مُسنِد (نون پر زیر کے ساتھ)
وہ شخص جو اپنی سند کے ساتھ حدیث روایت کرتا ہو، 'مُسنِد' کہلاتا ہے۔ اس سے کوئی فرق نہیں پڑتا کہ اسے خود اس حدیث کا علم ہے یا وہ کسی اور شخص سے روایت کر رہا ہے۔

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
واضح (اصطلاح حدیث)

علم حدیث میں اس سے مراد وہ حدیث ہے جس کا راوی حذف ہو گیا ہو لیکن کسی قرینے سے معلوم ہو سکتا ہو۔

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
غریب (اصطلاح حدیث)

علم حدیث میں **غریب** سے مراد وہ حدیث ہے جس کے سلسلہ اسناد میں کسی طبقہ میں روایت کا دارومدار صرف ایک راوی پر ہو،اگرچہ دوسرے طبقوں میں ،ایک سے زیادہ راوی بھی ہو سکتے ہیں۔ اسے حدیثِ مفرد بھی کہا جاتا ہے
حدیث غریب کوفرد بھی کہتے ہیں پھرفرد کی دوقسمیں ہیں،
* فردِ مطلق:یہ حدیث غریب ہے
* فرد نسبی:یہ ہے کہ صحابی سے تومتعدد تابعی روایت کریں؛ لیکن اس کے بعد راوی کہیں ایک ہی رہ جائے؛
فرد اور غریب دونوں ہم معنی لفظ ہیں؛ مگرمحدثین عام طور پر فرد مطلق کوفرد اور فردِ نسبی کوغریب کہتے ہیں، ان کے ہاں یہ بات عجیب ہے کہ زمانہ تابعین میں تواس حدیث کو زیادہ راوی روایت کریں اور آگے کسی دور میں اس کاراوی ایک رہ جائے، اس سے یہ بھی معلوم ہوا کہ ایسی حدیث غریب ہونے کے باوجود صحیح ہی رہتی ہے، بشرطیکہ سند کا اتصال قائم ہو اور رواۃ کمزور نہ ہوں؛ سوکسی حدیث کا غریب ہونا اس کی صحت کے منافی نہیں ہے۔
حدیثِ غریب کی مندرجہ ذیل دو قسمیں ہیں:
* غریبِ مطلق: جس حدیث کی اصل سند ہی میں غرابت ہو، وہ غریب ِ مطلق کہلاتی ہے۔ یعنی وہ حدیث جسے صرف ایک صحابی روایت کر رہے ہوں 
* غریبِ نسبی: یہ وہ حدیث ہے جس کے آغاز میں نہیں، بلکہ درمیان میں غرابت پائی جاتی ہواور صرف ایک راوی پایاجائے۔

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
زمرہ:اقسام حدیث بلحاظ عدد رواۃ
عزیز (اصطلاح حدیث)

علم حدیث کی اصطلا ح میں **عزیز** اس حدیث کو کہتے ہیں جس کے جملہ سند کے کسی بھی طبقہ میں سے کسی میں بھی دو سے کم راوی نہ ہوں۔
لغوی اعتبار سے اس کا مطلب ہے قلیل ہونا یا پھرقوی اور طاقتور ہونا۔ اسے یہ نام اس کے قلیل اور نادر ہونے کے باعث دیا گیا ہے۔ یہ ایسی حدیث ہے جو کسی اور سند کے باعث قوت پکڑتی ہے (لیکن بذات خود یہ ایک ایسی روایت ہوتی ہے جس کے راوی کم ہوتے ہیں۔)

یعنی طبقات سند میں سے کسی ایک طبقہ میں بھی دو سے کم راوی نہ ہوں، لیکن اگر کسی طبقہ میں تین یا اس سے زائد راوی پائے جائیں تو بھی مضر نہیں بشرطیکہ کسی ایک طبقہ میں کم از کم دو ضرور باقی رہ جائیں ،اس لیے کہ طبقات سند میں کم از کم اعتبار ضرور ہوتا ہے۔

حافظ ابن حجر کی رائے کے مطابق یہی تعریف راجح ہے مگر بعض دیگر علماءنے کہا ہے کہ عزیز وہی حدیث ہے جس کو دو یا تین راویوں نے روایت کیا ہو۔ اس میں انھوں نے بعض صورتوں میں عزیز کو مشہور سے مہمیز نہیں کیا۔

یہ حدیث بھی حدیثِ صحیح، حدیثِ حسن، حدیث ضعیف، حدیث مُرسل اور حدیث موضوع ہو سکتی ہے۔ صرف وہی حدیث قابل عمل ہو گی جوصحیح شرائط پر پوری اترے۔ البتہ اس بارے میں اختلاف بھی موجود ہےابوالجبائی معتزلی کا موقف ہے کہ خبر صحیح کے لیے کم از کم عزیز کے درجے پر ہونا ضروری ہے۔ اس کی تائید امام حاکم نے علوم الحدیث میں اشارۃ کی ہے

## عزیز حدیث پر مشہور ترین تصانیف
حدیث عزیز کے موضوع پر علماءکی تصانیف موجود نہیں، بظاہر اس کی وجہ یہی معلوم ہوتی ہے کہ اس طرح کی احادیث کی تعداد بہت کم ہے اس لیے اس پر تصنیف کا کوئی فائدہ بھی نہیں تھا۔
## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
متصل (اصطلاح حدیث)

علم حدیث میں اس سے مراد وہ حدیث ہے جس کے تمام راوی ایک دوسرے سے متصل یا ملے ہوئے ہوں ہوں۔

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
مرسل (اصطلاح حدیث)

علم حدیث میں **مرسل** سے مراد وہ حدیث ہے جس میں سلسلہ سند کسی صحابی پر ٹوٹتا ہو یعنی تابعی براہ راست آنحضرت سے روایت کرے۔ جیسے ابی حاتم اور ابو داؤد کی مراسیل۔

حدیث جس کی اخیر کی سند سے تابعی کے بعد کوئی راوی ساقط ہو __ موجود نہ ہو ___ جیسے کوئی تابعی روایت کرتے ہوئے صرف کہے قال رسول اللہ ص______

ابن عبد البر رحمہ اللہ کہتے ہیں:
"[محدثین کرام نے] اس لفظ [مرسل] کو بالاجماع ایسی حدیث پر بولا ہے جسے کبار تابعین میں سے کوئی نبی صلی اللہ علیہ وسلم سے بیان کرے، مثال کے طور پر عبید اللہ بن عدی بن خیار یا ابو امامہ سہل بن حنیف یا عبد اللہ بن عامر بن ربیعہ یا ان جیسا کوئی تابعی یہ کہے کہ :"رسول اللہ صلی اللہ علیہ وسلم نے فرمایا"

اسی طرح ان سے نچلے درجہ کا کوئی تابعی کہے، مثال کے طور پر: سعید بن مسیب، سالم بن عبد اللہ، ابو سلمہ بن عبد الرحمن، القاسم بن محمد یا ان جیسا کوئی اور تابعی کہے۔

ایسے ہی علقمہ بن قیس، مسروق بن اجدع، حسن بصری، ابن سیرین، عامر شعبی، سعید بن جبیر اور ان جیسے دیگر تابعین جن کی صحابہ کرام سے ملاقات اور مجلس ثابت ہو چکی ہے وہ [نبی صلی اللہ علیہ وسلم سے] بیان کریں، تو یہ حدیث اہل علم کے ہاں "مرسل" ہے۔

اور بعض اہل علم کے ہاں اسی مرسل کے حکم میں ان لوگوں کی روایت ہے جو ان سے بھی نچلے طبقہ کے ہیں، مثلا: ابن شہاب، قتادہ، ابو حازم، یحیی بن سعید وغیرہ نبی صلی اللہ علیہ وسلم سے بیان کریں، اسے بھی کبار تابعین کی مرسل کی طرح "مرسل " ہی کہتے ہیں

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
زمرہ:باب حدیث/متعلقہ مضامین
منقطع (اصطلاح حدیث)

علم حدیث میں **منقطع** سے مراد وہ حدیث ہے جس میں سلسلہ سند کسی صحابی پر نہیں بلکہ کسی اور درجہ میں تابعی یا تبع تابعی پر ٹوٹتا ہو۔

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
مبہم (اصطلاح حدیث)

علم حدیث میں اس سے مراد وہ حدیث ہے جس میں ایک راوی کو دوسرے راوی کا نام معلوم نہ ہو بلکہ وہ لفظ **رجل** استعمال کرے۔

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
مسلسل بالید (اصطلاح حدیث)

علم حدیث میں اس سے مراد وہ حدیث ہے جس میں ہر راوی روایت کرتے وقت ہاتھ میں ہاتھ دے کر یقین دلائے۔

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
موقوف (اصطلاح حدیث)

علم حدیث میں اس سے مراد وہ حدیث ہے جس میں سلسلہ سند کسی صحابی پر ختم ہوتا ہو یعنی کسی صحابی کے قول، فعل یا تقریر کو **حدیثِ موقوف** کہتے ہیں۔

لفظ’’موقوف‘‘ یہ’’وَقْف‘‘ مصدر سے اسمِ مفعول کا صیغہ ہے،جس کا معنیٰ ہے روکنا،گویا راوی نے حدیث کو صحابی تک(پہنچا کر)روک دیا اور اسناد کے باقی سلسلہ کو آگے تک نہ چلایا۔ اصطلاح میں: یہ وہ قول یا فعل یا تقریر ہے جس کو کسی صحابی کی طرف منسوب کیا جائے۔

[علوم الحدیث لابن صلاح:صفحہ46]

### حدیث موقوف کی مثال:
نبی کے بعد سب سے افضل کون؟

﴿امام بخاری نے لکھا کہ﴾

ہم سے (1)محمد بن کثیر نے بیان کیا، کہا ہم کو (2)سفیان ثوری نے خبر دی، کہا ہم سے (3)جامع بن ابی راشد نے بیان کیا، کہا ہم سے (5)ابویعلیٰ نے بیان کیا، ان سے (6)محمد بن حنفیہ نے بیان کیا کہ  میں نے (7)اپنے والد  (حضرت علی ؓ)  سے پوچھا کہ رسول اللہ ﷺ  کے بعد سب سے افضل صحابی کون ہیں؟ انھوں نے بتلایا: ابوبکر ؓ ۔ میں نے پوچھا: پھر کون ہیں؟ انھوں نے بتلایا: اس کے بعد عمر ؓ ہیں۔ مجھے اس کا اندیشہ ہوا کہ اب  (پھر میں نے پوچھا کہ اس کے بعد کون؟ تو آپ)  کہہ دیں گے کہ عثمان ؓ۔ اس لیے میں نے خود کہا: اس کے بعد آپ ہیں؟ یہ سن کر وہ بولے کہ میں تو صرف عام مسلمانوں کی جماعت کا ایک شخص ہوں۔

[صحیح بخاری»حدیث نمبر3671]

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
مقطوع (اصطلاح حدیث)

علم حدیث میں اس سے مراد وہ حدیث ہے جس میں سلسلہ سند کسی تابعی پر ختم ہوتا ہو یعنی کسی تابعی کے قول، فعل یا تقریر کو **حدیثِ مقطوع** کہتے ہیں۔

لفظ مقطوع ’’قَطَعَ‘‘ فعل سے اسمِ مفعول کا صیغہ ہے( جس کے معنیٰ ہیں کٹا ہوا، جدا کیا ہوا) اور یہ ’’وَصَلَ‘‘ کی ضد ہے (جس کے معنی ہیں ملانا اور جوڑنا)۔

محدثین کی اصطلاح میں:- یہ وہ قول و فعل ہے جس کی کسی تابعی(یعنی صحابی کے شاگرد) یا اس کے نیچے کے راوی کی طرف نسبت ہو۔

[النخبۃ الفکر: صفحہ59]

### حدیث مقطوع کی مثال:
﴿امام مسلم فرماتے ہیں کہ﴾

مجھ سے حدیث بیان کی (1)ابوطاہر احمد بن عمرو بن عبد اللہ بن سرح نے، انھوں نے کہا کہ ہمیں خبر دی (2)ابن وھب نے، انھوں نے کہا کہ مجھ سے امام مالک نے فرمایا:

جان لے اس بات کو کہ جو شخص ہر سنی ہوئی بات کو بیان کر دے وہ غلطی سے محفوظ نہیں ہو سکتا اور نہ ایسا شخص کبھی مقتدا اور امام بن سکتا ہے اس حال میں کہ وہ ہر سنی ہوئی بات کو بیان کر دے۔

[صحیح مسلم: حدیث نمبر 10]

دوسری سند میں ہے:

علمِ چار شخصوں سے نہ لیا جائے: بدعتی سے، بیوقوف(غیر فقیہ)سے،جو لوگوں کی باتوں میں جھوٹ بول لیتا ہو اگرچہ احادیثِ نبوی میں سچ ہی کہتا ہو،اور جو اس(موضوع)کی شان(موقع)کو ہی نہ سمجھتا ہو۔n

[المجالسة وجواهر العلم:1891+3053،جامع بيان العلم وفضله:1542]

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
روایت باللفظ (اصطلاح حدیث)

علم حدیث میں اس سے مراد وہ حدیث ہے جس میں آنحضرت کے الفاظ بغیر کسی رد و بدل یا کمی بیشی کے اُسی طرح بیان کیے گئے ہوں۔ یہ طریقہ سب سے بہتر ہے جو صرف حدیث قولی میں ممکن ہے۔

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ طریق روایت
روایت بالمعنی (اصطلاح حدیث)

علم حدیث میں اس سے مراد وہ حدیث ہے جس میں آنحضرت کے الفاظ کا مضمون و مفہوم کسی راوی کے الفاظ میں بیان ہوا ہو۔ اس کے لیے شرط ہے کہ راوی ثقہ ہو نیز عربی محاورات، لب و لہجہ اور کلام نبوی کی خصوصیات سے باخبر ہو۔

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ طریق روایت
مقبول (اصطلاح حدیث)

علم حدیث میں اس سے مراد وہ حدیث ہے جو درایت اور روایت کو اصولوں پر پوری اترتی ہو اور اس پر عمل کیا جا سکے۔ مقبول حدیث کو بطور دلیل پیش کیا جا سکتا ہے۔

## مقبول حدیث کی اقسام
# حدیث صحیح لذاتہٖ
# حدیث حسن لذاتہٖ
# حدیث صحیح لغیرہٖ
# حدیث حسن لغیرہٖ

زمرہ:اصطلاحات حدیث
زمرہ:اقسام حدیث
مردود (اصطلاح حدیث)

علم حدیث میں اس سے مراد وہ حدیث ہے جو درایت اور روایت کے اصولوں پر پوری نہ اترتی ہو اور اس پر عمل بھی نہ کیا جا سکے۔ مردود احادیث مقبولکے بالکُل متضاد ہوتی ہیں۔
حدیث مردود کو مسترد کیے جانے کے کئی اسباب ہوتے ہیں جن میں سے تین اہم اسباب یہ ہیں:
# راویوں کی سند کا منقطع ہو جانا، اسے سقوطَ سند بھی کہہ سکتے ہیں۔ اس کی مزید دو اقسام ہیں سقوط خفی اور سقوط ظاہری
# راویوں کی عدالت پر طعن کا وارد ہونا
# راویوں کا ثقہ راویوں کی روایات سے اختلاف کرنا
مردود احادیث دو طرح کی ہوتی ہیں۔ ایک تو ضیعف اور دوسری موضوع۔

زمرہ:اصطلاحات حدیث
زمرہ:اقسام بلحاظ مقبولیت
زمرہ:اقسام حدیث
منکر (اصطلاح حدیث)

علم حدیث میں **منکر** سے مراد وہ حدیث ہے جس میں ضعیف راوی نے قوی راوی کی مخالفت کی ہو۔

زمرہ:اصطلاحات حدیث
زمرہ:اقسام حدیث
معلق (اصطلاح حدیث)

**حدیث معلق** وہ حدیث ہے جس کے اوائل سند میں ایک یا متعدد راوی ساقط ہوں۔
وہ حدیث جس میں سند کی ابتدا سے کوئی راوی مصنف کے تصرف سے ساقط ہو۔ اس کی ایک صورت یہ بھی ہے کہ چند راوی یا پوری سند کو حذف کر دیا جائے مثلاً یوں حدیث بیان کی جائے۔ قال النبی صلی اللہ تعالی علیہ والہ وسلم کذا (سرکارصلی اللہ تعالی علیہ والہ وسلم نے یوں فرمایا)

م
م
معفل (اصطلاح حدیث)

علم حدیث میں اس سے مراد وہ حدیث ہے جس کی اسناد سے دو یا دو سے زائد راوی ایک ہی مقام سے ساقط ہوں۔

زمرہ:اصطلاحات حدیث
زمرہ:اقسام حدیث
معلل (اصطلاح حدیث)

علم حدیث میں **معلل** سے مراد وہ حدیث ہے جس کے راوی میں ایسی علت خفیہ پائی جائے جو حدیث کی صحت کے لیے مانع ہو حالانکہ بظاہر یہ علت سے محفوظ ہو۔۔ یا اس میں صحیح کی تمام شرائط نظر آتی ہوں لیکن عیوب کے باعث اسے قبول نہیں کیا جاتا ہو۔ 
* علت ایسے پوشیدہ اور خفی سبب کو کہتے ہیں جو صحت حدیث کے لیے مانع ہو حالانکہ بظاہر اس سے وہ محفوظ ہو۔

## حوالہ جات

زمرہ:اصطلاحات حدیث
زمرہ:اقسام حدیث
حدیث قدسی

علم حدیث کی اصطلاح میں ’حدیث قدسی‘ رسول اللہﷺسے منسوب اس روایت کو کہتے ہیں جس میں رسول اللہﷺروایت کو اللہ تعالیٰ سے منسوب کرتے ہیں، یعنی اس کی سند اللہ تعالیٰ تک بیان کی جاتی ہے۔ حدیثِ قدسی میں اللہ تعالٰی کے لیے ”متکلّم“ کا صیغہ استعمال کیا جاتا ہے۔ احادیث ِ قدسیہ کی تعداد دو سو سے زیادہ نہیں ہے ۔

### حدیث قدسی کی مثال:
﴿امام بخاری نے اپنی سند بیان کرتے ہیں کہ۔۔۔﴾

ہم سے(1)حمیدی نے بیان کیا » انھوں نے کہا ہم سے(2)سفیان بن عیینہ نے بیان کیا » انھوں نے کہا ہم سے(3) ابوالزناد نے بیان کیا » ان سے(4)اعرج نے » اور ان سے حضرت(5)ابوہریرہ ؓ نے بیان کیا کہ » (6)رسول اللہ ﷺ نے فرمایا کہ» اللہ تعالیٰ کا ارشاد ہے کہ » میں نے اپنے نیک بندوں کے لیے وہ چیزیں تیار کر رکھی ہیں، جنھیں نہ آنکھوں نے دیکھا، نہ کانوں نے سنا اور نہ کسی انسان کے دل میں ان کا کبھی خیال گذرا ہے۔ (پھر رسول اللہ ﷺ نے قرآن سے شہادت دیتے ہوئے ارشاد فرمایا) اگر جی چاہے تو یہ آیت پڑھ لو:- پس کوئی شخص نہیں جانتا کہ اس کی آنکھوں کی ٹھنڈک کے لیے کیا کیا چیزیں چھپا کر رکھی گئی ہیں۔{سورۃ الم سجدۃ، آیت#17}

### حدیث قدسی اور قرآن میں فرق
حدیث قدسی اور قرآن میں فرق بہت واضح ہے، چند مشہور فروق میں شامل ہیں:
# قرآن مجیدکے الفاظ اورمعانی دونوں اللہ تعالیٰ کی طرف سے ہوتے ہیں۔ جبکہ حدیث قدسی کے معانی اللہ کی جانب سے اور الفاظ رسول اکرم ﷺ کی جانب سے ہوتے ہیں۔
# قرآن کی تلاوت بطور عبادت کی جاتی ہے، جبکہ حدیث قدسی کی تلاوت بطور عبادت نہیں کی جاتی۔
# قرآن مجید کی تمام آیات متواتر حدیث ہیں، جبکہ حدیث قدسی احاد حدیث بھی ہو سکتی ہے۔
# قرآن کے الفاظ معجز ہیں جبکہ حدیث قدسی میں اعجاز نہیں
# قرآن صرف جبرائیل کے واسطے سے نازل ھوا ہے جبکہ احادیث قدسی بلا واسطہ بھی نازل ھوئی
# قرآن میں تواتر شرط ہے جبکہ حدیث قدسی میں نہیں..
# قرآن کی روایت بالمعنی جائز نہیں احادیث قدسی کی جائز ہے.
# قرآن بلاطہارت چھونا اور حائضہ جنبی کے لیے تلاوت بھی جائز نہیں جبکہ احادیث قدسی کے لیے یە احکام علی اللزوم نہیں
# نماز میں قرآن کی تلاوت ھوتی ہے حدیث قدسی کی تلاوت جائز میں
# قرآن کی نسبت صرف اللہ ہی کی طرف جبکہ احادیث قدسی کی رسول اللہ کی طرف بھی ھوتی ہے
# قرآن کی کتابت دور نبویﷺ میں ھوئی جبکہ احادیث کی بعد میں

### الفاظ روایت
حدیث قدسی روایت کرنے والے راوی دو (2) طرح کے الفاظ استعمال کرتے ہیں:
# بسا اوقات راوی حدیث قدسی روایت کرتے ہوئے کہتا ہے:  یعنی رسول اللہ ﷺ نے اپنے رب سے روایت کرتے ہیں۔
# بعض اوقات راوی حدیث قدسی کو اس طرح بیان کرتا ہے:  یعنی اللہ تعالیٰ نے فرمایا جسے اس کے رسول ﷺ نے راویت کیا۔
### حدیث قدسی سے متعلق مشہور تصنیف
اس ضمن میں عبد الروؤف المناوی کی "الاتحافات السنیۃ بالاحادیث القدسیۃ" تصنیف کی گئی ہے۔ اس میں انھوں نے 272 احادیث جمع کی ہیں ۔۔

## حوالہ جات

زمرہ:اصطلاحات حدیث
زمرہ:اقسام حدیث
زمرہ:حدیث
جامع (صنف کتاب حدیث)

علم حدیث میں **جامع** سے مراد حدیث کی وہ کتاب ہے جس میں یہ آٹھ ابواب (ابواب ثمانیہ)شامل ہوں;

شعر :

سیر و آداب و تفسیر و عقائد

فتن و احکام و اشراط و مناقب


# باب التفسير والتاريخ والسير
# العقائد
# أحكام الرقاق
# آداب الطعام والشراب
# باب السفر والقيام والقعود
# باب الشمائل
# باب المناقب والمثالب
# اور باب الفتن
سے متعلق احادیث جمع کی گئی ہوں، جیسے:صحیح بخاری اور جامع ترمذی وغیرہ۔

## حوالہ جات

زمرہ:اصطلاحات حدیث
زمرہ:اقسام کتب حدیث
زمرہ:صنف کتاب حدیث
سنن (صنف کتاب حدیث)

علم حدیث میں **سنن** سے مراد حدیث کی وہ کتاب ہے، جس میں عملی احکام سے متعلق احادیث فقہی تبویب وترتیب (کتاب الطہارۃ سے کتاب الفرائض تک)پر جمع کی گئی ہوں، جیسے: سنن ابی داؤد، سنن ترمذی سنن ابن ماجہ وغیرہ جامع ترمذی جامع بھی ہے اور سنن بھی ۔
صحاح ستہ کی صرف چار کتابیں سنن میں داخل ہیں اور وہ یہ ہیں : 1 ترمذی 2 ابوداود 3 نسائی 4 ابن ماجہ۔ صحاح ستہ میں موجود سنن کے علاوہ مندرجہ ذیل کتابیں بھی سنن میں شامل ہیں : امام ابو محمد عبد اﷲ بن عبد الرحمن الدارمی کی ” سنن دارمی ،،۔ امام دارقطنی کی ’سنن دارقطنی امام بیہقی کی ” سنن بیہقی “ جسے السنن الکبری بھی کہا جاتا ہے اور انہی کی ” السنن الکبیرة “ بھی ہے ۔ سنن سعید بن منصور، وغیرہ ۔

ان کے علاوہ محدثین نے سنن کی کئی کتابیں لکھی ہیں جو تعداد میں جامع سے کہیں زیادہ ہیں ۔

زمرہ:اصطلاحات حدیث
زمرہ:اقسام کتب حدیث
زمرہ:صنف کتاب حدیث
معروف (اصطلاح حدیث)

علم حدیث میں اس سے مراد وہ حدیث ہے جو منکر حدیث کے مخالف کسی قوی راوی کی حدیث ہو۔

زمرہ:اصطلاحات حدیث
زمرہ:اقسام حدیث
شاذ (اصطلاح حدیث)

{{علم مصطلح الحدیث میں **شاذ**سے مراد وہ حدیث ہے جس میں ایک ثقہ راوی اپنے سے اوثق راوی کی مخالفت کر رہا ہو یا بعض محدثین کے نزدیک مطلقاً ایسی زیادتی ہو جو دیگر ثقات نے بیان نہ کی ہو۔

زمرہ:اصطلاحات حدیث
زمرہ:اقسام حدیث
معجم (صنف کتاب حدیث)

**معجم**  اس کی جمع معاجم ہے علم حدیث میں اس سے مراد حدیث کی وہ کتاب ہے جس میں مصنف ایک خاص ترتیب کے ساتھ اپنے اساتذہ اور شیوخ کی روایات جمع کرے۔ جس میں حروف تہجی کا خیال رکھا گیا ہو چاہے یہ ترتیب صحابہ کے اعتبار سے ہو یا مشائخ کے اعتبار سے ہو یا بلدان کے اعتبار سے عموما ناموں کی ترتیب میں حروف معجم کا خیال رکھا جاتا ہے

کتب حدیث کی اس صنف میں درج ذیل کتب شامل ہیں:
امام طبرانی کی معاجم ثلاثہ بہت مشہور ہیں
* معجم الکبیر 
* معجم الاوسط
* معجم الصغیر 

## حوالہ جات

زمرہ:اصطلاحات حدیث
زمرہ:اقسام کتب حدیث
زمرہ:صنف کتاب حدیث
مستخرج (صنف کتاب حدیث)

مستخرج واحد ہے مستخرجات کا
علم حدیث میں اس سے مراد حدیث کی وہ کتاب ہے جس میں مصنف کسی سابق مصنف کی روایت کو احادیث کو اپنی اسناد کے اعتبار سے روایت کرے۔ اس طرح کی اس کا درمیان میں واسطہ نہ آئے اور اس کے شیخ یا اوپر جا کر یہ واسطہ مل جائے
وہ کتاب ہے جس میں کسی دوسری کتاب کی احادیث کو دوسری اسانید سے ذکر کیاجائے
کتب حدیث کی اس صنف میں درج ذیل کتب شامل ہیں:
* مستخرج اسماعیلی علیٰ صحیح البخاری
* المسند الصحیح

## حوالہ جات

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند
زمرہ:اقسام کتب حدیث
زمرہ:صنف کتاب حدیث
اربعین (صنف کتاب حدیث)

علم حدیث میں **اربعین** سے مراد حدیث کی وہ کتاب ہے جس میں ایک یا ایک سے زائد عنوانات پر چالیس احادیث جمع کی گئی ہوں۔ 
اسے ہمارے ہاں چہل حدیث بھی کہتے ہیں۔ زمَنْ حَفِظَ عَلَى أُمَّتِي أَرْبَعِينَ حَدِيثًا مِنْ أَمْرِ دِينِهَا يُبْعَثُ يَوْمَ الْقِيَامَةِ فَقِيهًا عَالِمًا
جو شخص میری امت کے لیے چالیس حدیثیں یاد کریگا وہ قیامت کے دن علما کے زمرہ میں ہوگا۔ 
اس قسم کی کتب ذیل میں دی جا رہی ہیں :
* اربعین نووی 
* اربعین ابن حجر
* اربعین شاہ ولی اللہ
* اربعین ثنائی
* الاربعون لابن تیمیہ
* اربعین بہائی

## مزید دیکھیے
* سنن (صنف کتاب حدیث)
* مستخرج (صنف کتاب حدیث)
* مستدرک (صنف کتاب حدیث)
## حوالہ جات

زمرہ:اصطلاحات حدیث
زمرہ:اقسام کتب حدیث
زمرہ:صنف کتاب حدیث
سکشم

**سکشم** دنیا کا سب سے سستا تبلت بھارت میں تیار کیا کمپیوٹر ہے۔ یہ گوگل اینڈرائڈ رنز اور 35 $ خرچ ہوں گے اور تعلیمی مقاصد کے لیے ہے۔
تصغیر|150px | left

زمرہ:اینڈرائیڈ (آپریٹنگ سسٹم) کے آلات
زمرہ:موبائل کمپیوٹر
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:2011ء میں متعارف مصنوعات
زمرہ:کمپیوٹر
غلام اسحاق انسٹی ٹیوٹ برائے انجینیرنگ سائنس اینڈ ٹیکنالوجی

غلام اسحاق خان انسٹی ٹیوٹ برائے انجینیرنگ سائنس اینڈ ٹیکنالوجی (یہ جی۔ آئی۔ کے  انسٹی ٹیوٹ کے نام سے بھی جانا جاتا ہے) پاکستان میں موجود ایک انجینیرنگ کا ادارہ ہے۔

## تاريخ
جی۔ آئی۔ کے  انسٹی ٹیوٹ ایک نجی تعلیمی ادارہ ہے جس کا نام سابقہ صدر غلام اسحاق خان کے  نام پہ رکھا گیا ہے۔ 
 

## حوالہ جات

## بیرونی روابط
* رسمی موقع
* گیکی طلبہ
* image on Wikimapia
* گیکی
* گیکی فورم

زمرہ:1993ء میں قائم ہونے والے تعلیمی ادارے
زمرہ:پاکستان میں یونیورسٹیاں اور کالج
زمرہ:پاکستان کی نجی جامعات
زمرہ:پاکستان کی ہندسیاتی جامعات
زمرہ:پاکستان میں 1993ء کی تاسیسات
زمرہ:جامعات انجمن دولت مشترکہ
زمرہ:خیبر پختونخوا میں یونیورسٹیاں اور کالج
زمرہ:ضلع صوابی
زمرہ:ضلع صوابی کی جامعات و دانشگاہیں
زمرہ:خیبر پختونخوا میں نجی جامعات اور کالج
زمرہ:پاکستان میں انجینئرنگ جامعات و کالج
زمرہ:ویکی ڈیٹا سے مطابقت رکھنے والی مختصر تفصیل
زمرہ:Articles using infobox university
علم الروایۃ

علم حدیث میں اس سے مراد حدیث کا وہ خاص شعبۂ علم ہے جس میں سلسلہ روایت اور ضبط حدیث پر بحث ہوئی ہے کہ راوی نے اپنے شیخ سے حدیث کس طرح اور کن الفاظ کے ساتھ روایت کی ہے۔
محدثین نے اس علم کے جو اصول اور قواعد و ضوابط بیان کیے ہیں، ان پر کسی بھی روایت کو پرکھ کر بخوبی اندازہ لگایا جا سکتا ہے کہ بیان کردہ حدیث صحت کے کس معیار کی حامل ہے۔
اس علم کے اصول اور قواعد و ضوابط درج ذیل ہیں۔
* راوی معروف الحال ہو۔
* راوی صادق القول اور دیانت دار ہو۔
* راوی بات کو سمجھنے کی اہلیت رکھتا ہو۔
* راوی کا حافظہ اچھا ہو۔
* راوی کو مبالغہ کرنے، خلاصہ نکال کر بیان کرنے یا روایت میں کسی اور طرح کا تصرف کرنے کی عادت نہ ہو۔
* راوی کا بیان کردہ روایت سے اپنا کوئی خاص ذاتی تعلق نہ ہو جس سے گمان ہو کہ اس سے اس کی روایت متاثر ہو سکتی ہے۔
* دو اوپر نیچے کے راویوں کا آپس میں ملنا، زمانہ یا حالات کے لحاظ سے قابل تقسیم ہو۔
* روایت کی تمام کڑیاں محفوظ ہوں اور کوئی راوی اوپر سے، درمیان سے یا نیچے سے چُھٹا ہوا نہ ہو۔

اس فن پر مشتمل کتابوں کے نام یہ ہیں:

زمرہ:علوم حدیث
مستدرک (صنف کتاب حدیث)

علم حدیث میں اس سے مراد حدیث کی وہ کتاب ہے جس میں مصنف ایسی روایات جمع کرے جو کسی دوسرے مصنف کی شرائط کے مطابق ہوں لیکن اُس کی کتاب میں نہ ہوں یا دوسرے لفظوں میں کسی دوسرے محدث کی شرائط پر جمع کی گئی احادیث کی کتاب مستدرک کہلاتی ہے۔ جیسے: مستدرک حاکم 
مشکوۃ بھی اسی قبیل سے ہے اس میں علامہ بغوی کی مصابیح پر تخریج ہے اور فصل ثالث اس پر استدراک ہے۔

زمرہ:اصطلاحات حدیث
زمرہ:اقسام کتب حدیث
زمرہ:صنف کتاب حدیث
جزو (صنف کتاب حدیث)

علم حدیث میں اس سے مراد حدیث کی وہ کتاب ہے جس میں صرف ایک راوی یا ایک جزوی مسئلے کی احادیث جمع کی گئی ہوں۔ اسے **فرد** بھی کہتے ہیں۔

اس قسم کی کتب میں شامل ہیں:
*  ’’جُزْءُ رَفْعِ الْیَدَیْنِ ‘‘ از امام بخاری
*  ’’جُزْءُ الْقِرَائَةِ خَلْفَ الْاِمَامِ‘‘ از امام بخاری
*  ’’کِتَابُ الْقِرَائَةِ خَلْفَ الْاِمَامِ‘‘ از امام بیہقی
بعض حضرات نے کسی خاص موضوع پر احادیث اکٹھی کی ہیں۔ ایسے مجموعوں کو "جزء" کہا جاتا ہے۔ امام بخاری کی "الادب المفرد" اس کی مثال ہے جو خاص طور پر آداب معاشرت سے متعلق ہے۔

## حوالہ جات

زمرہ:اصطلاحات حدیث
زمرہ:اقسام کتب حدیث
زمرہ:صنف کتاب حدیث
علم الدرایۃ

علم حدیث میں اس سے مراد حدیث کا وہ خاص شعبۂ علم ہے جس میں حدیث کے متن اور مضمون پر بحث کی جاتی ہے۔
محدثین نے اس علم کے جو اصول اور قواعد و ضوابط بیان کیے ہیں وہ درج ذیل ہیں۔
* روایت کسی معتبر اور مستند تاریخی واقعہ کے خلاف نہ ہو۔
* روایت کسی مسلمہ حقیقت کے خلاف نہ ہو۔
* روایت کسی دوسری مضبوط تر روایت کے خلاف نہ ہو۔
* روایت کسی ایسے واقعہ کے متعلق نہ ہو کہ اگر وہ صحیح ہے تو اس کے دیکھنے یا سننے والوں کی تعداد بالیقین زیادہ ہونی چاہیے لیکن پھر بھی اس کا راوی ایک ہو۔

اس فن پر مشتمل کتابوں کے نام یہ ہیں:
* فتح المغیث۔ مولفہ حافظ زین الدین عبد الرحیم ابن الحسین العراقی (متوفی 805ھ)
* موضوعات کبیر۔ مولفہ ملا علی بن محمد سلطان قاری (متوفی 1016ھ)

زمرہ:علوم حدیث
زمرہ:معلومات
زمرہ:ویکی ڈیٹا سے مطابقت رکھنے والی مختصر تفصیل
زمرہ:علم ادراک
زمرہ:فلسفیانہ اصطلاحات